  Майя Бывальцева Вотка карысь Южный посёлок микрорайонын выль школа пуктыны кутскизы, али инъетсэ лэсьтон ужъёсты нуо. Со сярысь Удмуртилэн тӧроез Александр Бречалов «ВКонтакте» мерлыко вотэсысь бамаз ивортӥз. 825 интылы чаклам школалэн юртэз куинь этажъем луоз. Отчы 5 номеро школаысь пиналъёсты выжтыны малпало, али 780 адямилы чаклам юртын 1 сюрс 300-лэсь трос нылпиос тодон-валан люкало. Выль школаез усьтэм бере, дышетон одӥг сменаен мыноз. Чакланъёсъя объект 2022-тӥ ар пумлы быдэсак дась луоз. Школаез пуктыны коньдэтысь оглом 514 миллион манетлэсь трос уксё висъямын луоз Александр Бречалов, Удмуртилэн тӧроезТодэ вайытом, 2021-тӥ арын Сьӧлтаын покчи классъёслы выль юртэз пуктон ужъёсты йылпумъяны кулэ, но кылем ар пумын Вавож ёросын школа ӝутӥзы.  Тегъёс: Удмуртия школаос Вотка лэсьтськон АлександрБречалов  